**Kontrolný diktát – doplňovačka –** súčasť komisionálnej skúšky – SJL 9

(Doplň chýbajúce písmená a čiarky. Píš písaným, nie tlačeným písmom.)

Chodn\_k sa čoskoro skrút\_l do pru\_kého svahu. Turist\_ kráčal\_ opatrne pretože drobné skálie mohlo skĺznuť pod noham\_. Keď zastal prv\_ na ú\_kom chodn\_ku musel\_ zastať aj ostatn\_. Kam sa oko pozrelo tam bol\_ sten\_ skál a kosodrevina. Keď v\_stúp\_l\_ na miernu rovinku v  kr\_koch niečo zadupotalo. Uvedom\_l\_ si že v hore nie sú sami. Pozrel\_ sa tam odkia\_ začul\_ prichádzať zvuk\_. Uvidel\_ že priamo nad ich hlavam\_ sa pohl\_ drobné skal\_. Ostal\_ stáť v nemom úžase. Črieda muflónov bola takmer na dosah ruk\_. Turist\_ aj muflón\_ stál\_ oproti sebe ako soch\_. Každ\_ skúsen\_ návštevník hôr vie že ak\_ko\_vek poh\_b plaché zvieratá v\_plaš\_. Kto však je tak\_ pevn\_ aby odolal pokušeniu v\_tiahnuť \_ vrecka fotoaparát? Vo\_ca čried\_ stál akoby bol v\_tesan\_ \_o skal\_. Keď však zazrel poh\_b ruk\_ skokom sa v\_mrštil vpred. Črieda bleskur\_chle zm\_zla v  kosodrevine.

**Kontrolný diktát – doplňovačka –** súčasť komisionálnej skúšky – SJL 9

(zameranie: zhrnutie učiva 9. ročníka)

Chodník sa čoskoro skrútil do prudkého svahu. Turisti kráčali opatrne, pretože drobné skálie mohlo skĺznuť pod nohami. Keď zastal prvý na úzkom chodníku, museli zastať aj ostatní. Kam sa oko pozrelo, tam boli steny skál a kosodrevina. Keď vystúpili na miernu rovinku, v kríkoch niečo zadupotalo. Uvedomili si, že v hore nie sú sami. Pozreli sa tam, odkiaľ začuli prichádzať zvuky. Uvideli, že priamo nad ich hlavami sa pohli drobné skaly. Ostali stáť v nemom úžase. Črieda muflónov bola takmer na dosah ruky. Turisti aj muflóny stáli oproti sebe ako sochy. Každý skúsený návštevník hôr vie, že akýkoľvek pohyb plaché zvieratá vyplaší. Kto však je taký pevný, aby odolal pokušeniu vytiahnuť z vrecka fotoaparát? Vodca čriedy stál, akoby bol vytesaný zo skaly. Keď však zazrel pohyb ruky, skokom sa vymrštil vpred. Črieda bleskurýchle zmizla v kosodrevine.